જસદણનાં ચિત્રકાર માધવ બારૈયાએ બે વર્ષ પહેલા જુનાગઢનાં પ્રેરણાધામમાં 40X42 નું મ્યુરલ ચિત્ર એર કમ્પ્રેસરથી બનાવ્યું હતું. મ્યુરલ ચિત્ર ફક્ત દસ દિવસમાં બનાવી લોકોને મંત્રમુગ્ધ કરી દીધા હતા. આ મ્યુરલ ચિત્ર લાલગેબી સાહેબનું બનાવ્યું હતું. કોઈ પણ વ્યક્તિનો ફોટોગ્રાફ ન હોય તેના કુટુંબનાં સભ્યોના વર્ણન ઉપરથી અનેક પોટ્રેટ(વ્યક્તિચિત્ર) બનાવી ચુક્યા છે. આવનારા સમયમાં રાજકોટ, ભાવનગર, વડોદરા અને મુંબઈ જેવા મહાનગરોમાં પોતાના ચિત્રોનું પ્રદર્શન યોજવાની હાલ તેઓ તૈયારી કરી રહ્યા છે. તેઓનાં માનીતા ચિત્રકારો એમ.એફ.હુસેન, પાબ્લો પિકાસો, વિન્સિત વાનઘોઘ, લિયોનાર્ડો દ વિન્સી, તૈયબ મહેતા, અમૃતા શેરગીલ, રાજા રવિવર્મા, પ્રતાપસિંહ જાડેજા, સનત ઠાકર (રાજકોટ) સહિતનાં ચિત્રકારો તેઓના આદરણીય ચિત્રકારો છે.